

ที่ มท ๐๘๑๖.๓/ว กรมส่งเสริมการปกครองท้องถิ่น

ถนนนครราชสีมา กทม. ๑๐๒๐๐

พฤศจิกายน ๒๕๖๔

เรื่อง ขอเชิญประชุมหารือการดำเนินงานเพศวิถีศึกษาตามพระราชบัญญัติการป้องกันและแก้ไขปัญหาการตั้งครรภ์  
 ในวัยรุ่น พ.ศ. 2559

เรียน ผู้ว่าราชการจังหวัดสงขลา เชียงใหม่ พัทลุง ลำปาง และสงขลา

อ้างถึง หนังสือกรมส่งเสริมการปกครองท้องถิ่น ด่วนมาก ที่ มท ๐๘๑๖.๓/ว ๑149 ลงวันที่ 4 มิถุนายน ๒๕๖๔

สิ่งที่ส่งมาด้วย กำหนดการประชุม จำนวน 1 ฉบับ

ตามที่กระทรวงศึกษาธิการ มูลนิธิแพธทูเฮลท์ (P2H) และกรมส่งเสริมการปกครองท้องถิ่น   
ได้ดำเนิน “โครงการขับเคลื่อนพระราชบัญญัติการป้องกันและแก้ไขปัญหาการตั้งครรภ์ในวัยรุ่นในสถานศึกษาฯ” ภายใต้การสนับสนุนจากสำนักงานกองทุนสนับสนุนการสร้างเสริมสุขภาพ (สสส.) โดยได้จัดทำโปรแกรม  
การอบรมเพศวิถีศึกษาออนไลน์ ผ่านทางเว็บไซต์ http://cse-elearning.ops.moe.go.th เพื่อพัฒนาสมรรถนะครูผู้สอนเพศวิถีศึกษา และบุคลากรทางการศึกษาที่เกี่ยวข้อง ให้มีความรู้ความเข้าใจแนวคิดการทำงานเพศวิถีศึกษาและนำไปจัดการเรียนการสอนในระบบการศึกษาขั้นพื้นฐาน ตามเจตนารมณ์ของพระราชบัญญัติการป้องกันและแก้ไขปัญหาการตั้งครรภ์ในวัยรุ่น พ.ศ. 2559 พร้อมทั้งขอความร่วมมือให้มอบหมายผู้รับผิดชอบนิเทศติดตาม  
ให้ครูนำความรู้เรื่องเพศวิถีศึกษาไปจัดการเรียนการสอน นั้น

กรมส่งเสริมการปกครองท้องถิ่น ได้รับแจ้งจากมูลนิธิแพธทูเฮลท์ (P2H) ว่าขณะนี้ อยู่ระหว่างการขยายการทำงานเพศวิถีศึกษาไปยังองค์กรปกครองส่วนท้องถิ่น ใน ๔ จังหวัดภาคใต้ ได้แก่ ประจวบคีรีขันธ์ นครศรีธรรมราช สงขลา และพังงา โดยจะจัดให้มีการประชุมออนไลน์ เพื่อชี้แจงโครงการฯ และหารือแนวทาง การดำเนินงานเพศวิถีศึกษา กับสำนักงานส่งเสริมการปกครองท้องถิ่นจังหวัด และองค์กรปกครองส่วนท้องถิ่น   
ในวันพุธที่ ๘ ธันวาคม ๒๕๖๔ เวลา ๑๓.๐๐ - ๑๕.๓๐ น. ผ่านโปรแกรม Zoom ขอความร่วมมือจังหวัดมอบหมายท้องถิ่นจังหวัดเข้าร่วมประชุม และแจ้งองค์กรปกครองส่วนท้องถิ่นที่มีสถานศึกษาในสังกัดพิจารณาอนุญาตให้ ศึกษานิเทศก์/หัวหน้าฝ่ายการศึกษา/นักวิชาการศึกษา เข้าร่วมการประชุมตามวัน เวลา ดังกล่าว รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

รอง อสถ..................................

ผอ.กศ. ....................................

ผอ.กง.สศ. ..............................

หน.ฝ.คศ. ...............................

จนท. .......................................

กรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทร. ๐๒-๒๔๑-๙๐๐๐ ต่อ ๕๓๑๒

โทรสาร ๐๒-๒๔๑-๙๐๒๑-๓ ต่อ ๒๑๘

ไปรษณีย์อิเล็กทรอนิกส์ saraban@dla.go.th